
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1681 

8 Ιουλίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Καθιέρωση με αμοιβή υπερωριακής απασχόλησης 
του προσωπικού ιδιωτικού δικαίου αορίστου χρό¬ 
νου του Πανεπιστημίου Πατρών, για το χρονικό 
διάστημα από τη δημοσίευση της εν λόγω από¬ 
φασης στην Εφημερίδα της Κυβερνήσεως έως 

31/12/2013. 1 

Συντομογραφία τίτλου Υπουργείου Πολιτισμού και 

Αθλητισμού. 2 

Ανάθεση καθηκόντων Ληξιάρχου, σε υπάλληλο του 
Δήμου Τανάγρας. 3 


Διαπίστωση της ανάγκης για υπερωριακή απασχόλη¬ 
ση, καθιέρωση με αμοιβή υπερωριακής εργασίας 
για το Β' Εξάμηνο του έτους 2013, για το προσω¬ 
πικό που υπηρετεί στο Γραφείο της Αντιπεριφε- 


ρειάρχου Περιφερειακής Ενότητας Λάρισας. 4 

Τροποποίηση Άδειας Λειτουργίας του Ωδείου «Εκ¬ 
παιδευτήρια Γ. Ζώη ΑΕ» με προσθήκη τμημάτων 
και σχολών. 5 


Επικαιροποίηση της Κανονιστικής Απόφασης της Συ¬ 
γκλήτου (συνεδρία 29.5.2012) « περί προσωρινής 
ρύθμισης έως τη δημοσίευση του Οργανισμού 
και του Εσωτερικού Κανονισμού της Ανωτάτης 
Σχολής Καλών Τεχνών (Α.Σ.Κ.Τ.), των διαδικασι¬ 
ών εκλογής και εξέλιξης των μελών Δ.Ε.Π. της 
Α.Σ.Κ.Τ. σε θέσεις καθηγητών, σύμφωνα με τις 
διατάξεις του άρθρου 77 του Ν. 4009/2011 (ΦΕΚ 
2110/τ.Β'/2012) μετά την έκδοση του Ν.4115/2013 
«Οργάνωση και λειτουργία Ιδρύματος Νεολαίας 
και Διά Βίου Μάθησης και Εθνικού Οργανισμού 
Πιστοποίησης Προσόντων και Επαγγελματικού 
Προσανατολισμού και άλλες διατάξεις» (ΦΕΚ 24/ 
τ.Α'/2013). 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. Φ.500/21/Ε5/80049 
κοινή απόφαση των Υπουργών Οικονομικών, Εσω¬ 
τερικών, και Παιδείας και Θρησκευμάτων, Πολιτι¬ 


σμού και Αθλητισμού. 7 

Διόρθωση σφάλματος στην αριθμ. 84 απόφαση του 
Δημάρχου Κορυδαλλού. 8 


ΑΠΟΦΑΣΕΙ Σ 

Αριθμ. 87237/Β2 (1) 

Καθιέρωση με αμοιβή υπερωριακής απασχόλησης του 
προσωπικού ιδιωτικού δικαίου αορίστου χρόνου του 
Πανεπιστημίου Πατρών, για το χρονικό διάστημα από 
τη δημοσίευση της εν λόγω απόφασης στην Εφημε¬ 
ρίδα της Κυβερνήσεως έως 31/12/2013 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20 του Ν.4024/2011 (ΦΕΚ 
226/τ.Α'/27-10-2011), όπως τροποποιήθηκε με τις δια¬ 
τάξεις του άρθρου 45 του Ν.4071/2012 (ΦΕΚ 85/τ.Α7 
11-04-2012). 

2. Την αριθμ. 2/72757/0022/31-12-2003 εγκύκλιο του Γ ε¬ 
νικού Λογιστηρίου του Κράτους «Περί παροχής οδηγιών 
για την εφαρμογή των διατάξεων του Ν.3205/2003». 

3. Τις διατάξεις του άρθρου 60 του Π.Δ. 410/88 «Κώδι¬ 
κας προσωπικού με σύμβαση εργασίας ιδιωτικού δικαίου 
του Δημοσίου των Ο.Τ.Α. και των λοιπών ΝΠΔΔ» (ΦΕΚ 
191/τ.Α730-8-88). 

4. Την αριθμ. 2/7093/0022/5.2.2004 Κ.Υ.Α. «Επέκταση 
των διατάξεων του Ν. 3205/2003 στο προσωπικό με σχέ¬ 
ση εργασίας ιδιωτικού δικαίου που απασχολείται στο 
Δημόσιο, Ν.Π.Δ.Δ. και Ο.Τ.Α.» (ΦΕΚ 215/05.02.2004 τ.Β'), με 
την οποία οι ρυθμίσεις του άρθρου 16 του Ν.3205/2003 
επεκτάθηκαν και στο προσωπικό με σχέση εργασίας 
ιδιωτικού δικαίου αορίστου και ορισμένου χρόνου που 
υπηρετεί στο Δημόσιο, ΝΠΔΔ και ΟΤΑ. 

5. Την αριθμ. 2/16606/0022/24-04-2009 εγκύκλιο 
του Γενικού Λογιστηρίου του Κράτους σύμφωνα με 
την οποία «...η υπερωριακή εργασία του προσωπι¬ 
κού που εμπίπτει στο πεδίο εφαρμογής της αριθμ. 
2/7093/0022/05-02-2004 ΚΥΑ, δηλαδή που αμείβεται 
βάσει των διατάξεων του Α' μέρους του Ν. 3205/03, 
εγκρίνεται σύμφωνα με τις διατάξεις του άρθρου 16 
του νόμου αυτού, χωρίς παράλληλα να απαιτούνται 
οι προβλεπόμενες από την εργατική νομοθεσία απο¬ 
φάσεις των επιθεωρήσεων εργασίας ή του Ανώτατου 
Συμβουλίου Εργασίας. Η διαδικασία αυτή εφαρμόζεται 
και στις περιπτώσεις που οι διατάξεις του Α' μέρους 
του Ν. 3205/03 και ειδικότερα οι διατάξεις του άρθρου 
16 αυτού έχουν επεκταθεί με Συλλογικές Συμβάσεις 
εργασίας ή με άλλες ΚΥΑ.». 

6. Το γεγονός ότι το ανωτέρω προσωπικό υπάγεται 
στις διατάξεις των νόμων 3205/2003 και 4024/2011. 

7. Το αριθμ. 8887/04-06-2013 έγγραφο του Πανεπιστη¬ 
μίου Πατρών, από το οποίο προκύπτει ότι η υπερωριακή 
απασχόληση των υπαλλήλων με σχέση εργασίας ιδιω¬ 
τικού δικαίου αορίστου χρόνου της Φοιτητικής Εστίας 
Πάτρας, οι οποίοι μεταφέρθηκαν από το πρώην Εθνικό 
Ίδρυμα Νεότητας (Ε.Ι.Ν.) βάσει της ΚΥΑ αριθμ. 127177/Η/ 
4-11-2011, είναι απαραίτητη για την αντιμετώπιση εποχι¬ 
ακών, εκτάκτων και επειγουσών υπηρεσιακών αναγκών, 
που οφείλονται στις πολυσχιδείς δραστηριότητες του 
Ιδρύματος, σε συνδυασμό με τη θεαματική μείωση του 
διοικητικού προσωπικού του Πανεπιστημίου λόγω συ- 
νταξιοδότησης. 

8. Τις διατάξεις του άρθρου 2 του Π.Δ. 118/2013 (ΦΕΚ 
152/τ.Α725-6-2013) «Τροποποίηση του π.δ. 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
και Παιδείας και Θρησκευμάτων, Πολιτισμού και Αθλη¬ 
τισμού σε Υπουργείο Ανάπτυξης και Ανταγωνιστικό¬ 
τητας και σε Υπουργείο Παιδείας και Θρησκευμάτων 
αντιστοίχως». 

9. Τις διατάξεις του Π.Δ. 119/2013 (ΦΕΚ 153/τ.Α'/25-6- 
2013) «Διορισμός Αντιπροέδρου της Κυβέρνησης, Υπουρ¬ 
γών, Αναπληρωτών Υπουργών και Υφυπουργών». 

10. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολογι¬ 
σμού έτους 2013 ποσού έως επτά χιλιάδων οκτακόσιων 
τριάντα ευρώ και ενενήντα λεπτών (7.830,90), για κάλυψη 
δαπανών υπερωριακής εργασίας πέρα από τις ώρες 
της υποχρεωτικής απασχόλησης και μέχρι την 22η ώρα 
εκτός Σαββάτου και Κυριακής (ΚΑΕ 0261), για το οποίο 
έχει εγγράφει σχετική πίστωση στον ως άνω ΚΑΕ, για 
το έτος 2013, αποφασίζουμε: 

Εγκρίνουμε για το χρονικό διάστημα, από τη δημο¬ 
σίευση της εν λόγω απόφασης στην Εφημερίδα της 
Κυβερνήσεως έως 31/12/2013: 

Την υπερωριακή απασχόληση, σε δέκα εννέα (19) 
υπαλλήλους με σχέση εργασίας ιδιωτικού δικαίου αο¬ 
ρίστου χρόνου διαφόρων ειδικοτήτων της Φοιτητικής 
Εστίας του Πανεπιστημίου Πατρών, πέρα από τις ώρες 
της υποχρεωτικής απασχόλησης και μέχρι την 22η ώρα 
εκτός Σαββάτου και Κυριακής (ΚΑΕ 0261), μέσα στα 
όρια των πιστώσεων του προϋπολογισμού έτους 2013, 
ως ακολούθως: 

• Σε πέντε (5) υπαλλήλους κατηγορίας ΠΕ και για 
δεκαπέντε (15) ώρες μηνιαίως ανά υπάλληλο. 

• Σε δύο (2) υπαλλήλους κατηγορίας ΤΕ και για δε¬ 
καπέντε (15) ώρες μηνιαίως ανά υπάλληλο. 

• Σε οκτώ (8) υπαλλήλους κατηγορίας ΔΕ και για δέκα 
τρεις (13) ώρες μηνιαίως ανά υπάλληλο. 

• Σε τέσσερις (4) υπαλλήλους κατηγορίας ΥΕ και για 
δέκα τρεις (13) ώρες μηνιαίως ανά υπάλληλο. 

Η ως άνω υπερωριακή εργασία δεν δύναται να ξεπε- 
ράσει τις είκοσι (20) ώρες μηνιαίως για κάθε υπάλληλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 28 Ιουνίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


Αριθμ.ΥΠ.ΠΘ.Α./ΔΙΟΙΚ/Α1/108384/17483/14549/7601 (2) 

Συντομογραφία τίτλου Υπουργείου Πολιτισμού και 
Αθλητισμού. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: του άρθρου 7 παρ. 1 του Ν. 48/1975 
(ΦΕΚ 108 Α' 67) «Περί της Εθνικής Σημαίας της Ελλάδας, 
του Εμβλήματος της Ελληνικής Δημοκρατίας, του όρκου 
των αναλαμβανόντων δημοσίαν εν γένει υπηρεσίαν, του 
τύπου των σφραγίδων των Δημοσίων Αρχών και των 
εγγράφων τούτων». 

2. Τις διατάξεις του άρθρου 2 του Π.Δ/τος 118/2013 
(ΦΕΚ 152/Α/25-6-2013) που αφορούν στην ίδρυση Υπουρ¬ 
γείου Πολιτισμού και Αθλητισμού. 

3. Τις διατάξεις του ΠΔ/τος 119/2013 (ΦΕΚ 153/Α/25-6-2013) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών» 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού 

5. Την αντικειμενική αδυναμία αποτύπωσης του τίτ¬ 
λου του Υπουργείου Πολιτισμού και Αθλητισμού στις 
σφραγίδες των υπηρεσιών που υπάγονται σ’ αυτό, απο¬ 
φασίζουμε: 

Ο τίτλος του Υπουργείου Πολιτισμού και Αθλητισμού, 
μπορεί να αποτυπώνεται, σε περίπτωση αντικειμενι¬ 
κής αδυναμίας χώρου στις σφραγίδες των υπηρεσιών 
αρμοδιότητας του, συνοπτικά με τα αρχικά ΥΠ.ΠΟ.Α. 
Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 26 Ιουνίου 2013 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 5264/116086 (3) 

Ανάθεση καθηκόντων Ληξιάρχου, σε υπάλληλο του 
Δήμου Τανάγρας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: Α) των άρθρων 1, 6, 58 και 280 του Ν. 
3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ Α/87/2010), Β) του άρθρου 1 και του άρθρου 
2 του Ν. 344/1976 «Περί ληξιαρχικών πράξεων» (ΦΕΚ Α 
143), όπως ισχύουν μετά την αντικατάσταση τους με το 
άρθρο 9 (παρ. 15 και 16) του Ν. 2307/1995 «Προσαρμογή 
νομοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες 
διατάξεις» (ΦΕΚ 113/Α/1995). 

2. Την αριθ. Φ .127080/57460/21-12-2010 (ΦΕΚ 1984/Β/2010) 
απόφαση του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης, περί υποδιαίρεσης 
ληξιαρχικής περιφέρειας, Δήμων που συνιστώνται από 
συνένωση Ο.Τ.Α. σύμφωνα με τον Ν. 3852/2010. 

3. Την εγκύκλιο 65 (Α.Π. Φ.127080/57510/31-12-2010) του 
ΥΠ.ΕΣ.Α.Η.Δ. 

4. Το άρθρο 1 παρ. 4 της αριθ. οικ. 2990/18604/25-2-2011 
απόφασης της Γενικής Γραμματέως Αποκεντρωμένης 
Διοίκησης Θεσσαλίας Στερεός Ελλάδας (Α.Δ.Θ.Σ.Ε), περί 

μεταβίβασης δικαιώματος υπογραφής στον Προϊστάμε¬ 
νο της Γενικής Διευθύνσεως Εσωτερικής Λειτουργίας 
και τους Προϊσταμένους Διευθύνσεων και Τμημάτων 
της ανωτέρω Γενικής Διεύθυνσης (ΦΕΚ 385/Β/11-3-2011). 

5. Την αριθ. 10961 /14-06-2013 πρόταση του Δημάρχου 
Τανάγρας, περί ανάθεσης άσκησης καθηκόντων Ληξιάρ- 
χου για τη Ληξιαρχική Περιφέρεια Οινοφύτων. 

6. Τα λοιπά στοιχεία του φακέλου, αποφασίζουμε: 

Αναθέτουμε την άσκηση καθηκόντων Ληξιάρχου για 

τη Ληξιαρχική Περιφέρεια Οινοφύτων του Δήμου Τανά¬ 
γρας, στον υπάλληλο του Δήμου -Τανάγρας, Αθανάσιο 
Παπαγιάννη του Γεωργίου, κλάδου ΔΕΙ Διοικητικού με 
βαθμό Γ', σε αντικατάσταση της υπαλλήλου Προκοπί¬ 
ου Ιωάννας του Γεωργίου, λόγω δυσκολίας εκτέλεσης 
καθηκόντων Ληξιάρχου, καθόσον η εν λόγω υπάλληλος 
έχει οριστεί Προϊσταμένη Δ/νσης Διοικητικών Υπηρε¬ 
σιών. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Λαμία, 26 Ιουνίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΔΗΜΗΤΡΙΟΣ ΚΩΤΟΥΛΑΣ 

-♦- 

Αριθμ. 624 (4) 

Διαπίστωση της ανάγκης για υπερωριακή απασχόληση, 
καθιέρωση με αμοιβή υπερωριακής εργασίας για το 
Β' Εξάμηνο του έτους 2013, για το προσωπικό που 
υπηρετεί στο Γ ραφείο της Αντιπεριφερειάρχου Πε¬ 
ριφερειακής Ενότητας Λάρισας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 282 και 283 του Ν.3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ 87/Α/7-6-2010), σε συνδυασμό με τις διατάξεις 
του άρθρου 25 παρ. 7 του Ν. 2738/1999 «Συλλογικές 
Διαπραγματεύσεις στη Δημόσια Διοίκηση, μονιμοποίηση 
συμβασιούχων ορισμένου χρόνου και άλλες διατάξεις» 
(ΦΕΚ 18 Ο/Α/9-9-1999). 

2. Τις διατάξεις του Π.Δ. 129/2010 «Οργανισμός της 
Περιφέρειας Θεσσαλίας» (ΦΕΚ 222/Α/27-12-2010). 

3. Τις διατάξεις του άρθρου 20 του Ν.4024/2011 «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ 226/Α/27-10-2011). 

4. Την αριθμ. οικ2/7840 0/0 022/14-11 -2011 εγκύκλιο του 
Γ ενικού Λογιστηρίου του Κράτους. 

5. Το γεγονός ότι κατά το Β' εξάμηνο του έτους 2013 
απαιτείται να εργάζεται υπερωριακά ένας (1) υπάλλη¬ 
λος του Γ ραφείου της Αντιπεριφερειάρχου Λάρισας για 
κάλυψη έκτακτων και επειγουσών αναγκών. 

6. Την αριθμ. 3835/06-06-2013 ΑΔΑ:ΒΕΖ27ΛΡ-ΑΒ8 
απόφαση της Διεύθυνσης Οικονομικού της Περιφέ¬ 
ρειας Θεσσαλίας με τις οποίες εγκρίθηκε η δέσμευση 
πίστωσης για αποζημίωση για υπερωριακή εργασία 
στον κωδικό ΚΑΕ 0511, συνολικού ύψους Επτακοσίων 
ευρώ (700,00 €) που απαιτείται για την αποζημίωση 
του υπαλλήλου. 


7. Το γεγονός ότι από την παρούσα απόφαση προ- 
καλείται δαπάνη ύψους Εξακοσίων σαράντα δύο ευρώ 
(642,00 €), σε βάρος των ΚΑΕ 0511 του προϋπολογισμού 
του οικονομικού έτους 2013, αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση, ενός (1) υπαλλήλου που υπηρετεί στο Γ ραφείο 
της Αντιπεριφερειάρχου Λάρισας για το Β' Εξάμηνο του 
έτους 2013, λόγω κάλυψης των αυξημένων υπηρεσιακών 
αναγκών και υποχρεώσεων μας καθ’ όλη τη διάρκεια 
του 24ώρου. 

Β) Καθιερώνουμε με αμοιβή υπερωριακή εργασία από 
την δημοσίευση της παρούσας και μέχρι 31-12-2013, για 
έναν (1) υπάλληλο που υπηρετεί στο Γ ραφείο της Αντι- 
περιφερειάρχου Λάρισας ως κατωτέρω: 1. Υπερωρίες: 
Ένας (1) υπάλληλος μέχρι είκοσι (20) ώρες το μήνα για 
Έξι (6) μήνες = 1X20X6 = 120 ώρες Η κατανομή των ωρών 
στον υπάλληλο θα γίνει με απόφαση της Αντιπεριφε- 
ρειάρχου ΠΈ Λάρισας, ανάλογα με τις εκάστοτε πα- 
ρουσιαζόμενες ανάγκες και το ύψος των εγγεγραμμέ¬ 
νων πιστώσεων στον προϋπολογισμό της Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 27 Ιουνίου 2013 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

-♦- 

Αριθμ. Απόφ. 239 (5) 

Τροποποίηση Αδειας Λειτουργίας του Ωδείου «Εκπαι¬ 
δευτήρια Γ. Ζώη ΑΕ» με προσθήκη τμημάτων και 
σχολών. 

Ο ΔΗΜΑΡΧΟΣ ΕΛΛΗΝΙΚΟΥ - ΑΡΓΥΡΟΥΠΟΛΗΣ 

Έχοντας υπόψη: 

1. Το άρθρο 58 παρ. 1 περ. ζ'του Ν 3852/2010 (ΦΕΚ 
Α'87) «Νέα Αρχιτεκτονικής της Αυτοδιοίκησης και της 
Αποκεντρωμένης Διοίκησης-Πρόγραμμα Καλλικράτης» 

2. Το άρθρο 75 παρ.Ι τομέας στ' περ 28 του 
Ν 3463/2006, όπως συμπληρώθηκε με το άρθρο 94 παρ 
4, του Ν 3852/2010 (ΦΕΚ Α'87) 

3. Τις διατάξεις του Β.Δ/τος 16/1966 «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α/1966) 

4. Τις διατάξεις του από 11.11.1957 Β.Δ/τος (ΦΕΚ 
229/Α/11.11.57 «Περί κυρώσεως του εσωτερικού κανονι¬ 
σμού του Ωδείου Θεσσαλονίκης» 

5. Το άρθρο 10 του Ν 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

6. Το υπ’ αριθ. 1746.β./25-5-2012 ΦΕΚ για την άδεια ίδρυ¬ 
σης και λειτουργίας ωδείου με την επωνυμία «ΩΔΕΙΟ 
ΕΚΠΑΙΔΕΥΤΗΡΙΩΝ ΓΕΩΡΓΙΟΥ ΖΩΗ ΑΕ», αποφασίζουμε: 

Την τροποποίηση της άδειας λειτουργίας του ωδείου 
με την επωνυμία «ΩΔΕΙΟ ΕΚΠΑΙΔΕΥΤΗΡΙΩΝ ΓΕΩΡΓΙΟΥ 
ΖΩΗ ΑΕ» το οποίο στεγάζεται στο κτίριο της οδού 
Καισαρείας 9, Αργυρούπολη με την προσθήκη των πα¬ 
ρακάτω τμημάτων - σχολών: 

• Σχολή Ανωτέρων Θεωρητικών Μαθημάτων και Συν- 
θέσεως Τμήμα Συνθέσεως. 

• Σχολή Ενόργανης Μουσικής 

Τμήμα Εγχόρδων 

Βιολί, Βιόλα, βιολοντσέλο, κοντραμπάσο 

Τ μήμα Πνευστών Ξύλινων Οργάνων: 

Φλάουτο, Ομποε, Κλαρινέτο, φαγκότο 

Τμήμα Σαξοφώνου 

Σαξόφωνο 

Τμήμα Πνευστών Χάλκινων Οργάνων: 

Κόρνο, Τρομπέτα, Τρομπόνι, Μπάσο 

Τμήμα Κρουστών 

Τύμπανα, Μαριμπάς, Μεταλλόφωνο 

• Σχολή Βυζαντινής Εκκλησιαστικής Μουσικής 

• Σχολή Μονωδίας Τμήμα Μελοδραματικής 

• Σχολή Διευθύνσεως Τμήμα Διευθύνσεως Χορωδίας 
Τμήμα Διευθύνσεως Ορχήστρας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργυρούπολη, 27 Ιουνίου 2013 

Ο Δήμαρχος 
ΧΡΗΣΤΟΣ ΚΟΡΤΖΙΔΗΣ 

- ♦ - 

(6) 

Επικαιροποίηση της Κανονιστικής Απόφασης της Συ¬ 
γκλήτου (συνεδρία 29.5.2012)« περί προσωρινής ρύθ¬ 
μισης έως τη δημοσίευση του Οργανισμού και του 
Εσωτερικού Κανονισμού της Ανωτάτης Σχολής Κα¬ 
λών Τεχνών (Α.Σ.Κ.Τ.), των διαδικασιών εκλογής και 
εξέλιξης των μελών Δ.Ε.Π. της Α.Σ.Κ.Τ. σε θέσεις κα¬ 
θηγητών, σύμφωνα με τις διατάξεις του άρθρου 77 
του Ν. 4009/2011 (ΦΕΚ 2110/τ.Β72012) μετά την έκδο¬ 
ση του Ν.4115/2013 «Οργάνωση και λειτουργία Ιδρύ¬ 
ματος Νεολαίας και Διά Βίου Μάθησης και Εθνικού 
Οργανισμού Πιστοποίησης Προσόντων και Επαγγελ¬ 
ματικού Προσανατολισμού και άλλες διατάξεις» (ΦΕΚ 
24/τ.Α72013). 

Η ΣΥΓΚΛΗΤΟΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 
(Συνεδρίαση 20 Ιουνίου 2013) 

Έχοντας υπόψη: 

α) τις διατάξεις του άρθρου 77 παρ. 2 και 3 και του 
άρθρου 19 και 20 του Ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνο¬ 
ποίηση των ανωτάτων εκπαιδευτικών ιδρυμάτων» (ΦΕΚ 
195/τ.Α72011), 

β) τις διατάξεις του άρθρου 34, παρ. 13 και 15 του Ν. 
4115/2013 «Οργάνωση και λειτουργία Ιδρύματος Νεο¬ 
λαίας και Διά Βίου Μάθησης και Εθνικού Οργανισμού 
Πιστοποίησης Προσόντων και Επαγγελματικού Προ¬ 
σανατολισμού και άλλες διατάξεις» (ΦΕΚ 24/τ.Α72013), 

γ) τις διατάξεις του Π.Δ. 123/1984 (ΦΕΚ 39 Α') «Προσό¬ 
ντα και προϋποθέσεις για την κατάληψη θέσης διδακτι¬ 
κού ερευνητικού προσωπικού στα ανώτατα εκπαιδευ¬ 
τικά ιδρύματα, στις περιπτώσεις που δεν απαιτείται η 
κατοχή διδακτορικού διπλώματος» όσον αφορά θέσεις 
Τμημάτων Καλών Τεχνών, το οποίο επανήλθε και δια¬ 
τηρείται σε ισχύ σύμφωνα με την παρ.9 του άρθρου 77 
του Ν. 4009/2011, 

δ) το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
ούτε σε βάρος του προϋπολογισμού του Ιδρύματος, με 
πρόταση του Πρύτανη της Α.Σ.Κ.Τ., αποφασίζει: 

Αρθρο 1 

Διαδικασία προκήρυξης θέσεων 

1. Η εκλογή των καθηγητών γίνεται με προκήρυξη της 
αντίστοιχης θέσης και με ανοικτή διαδικασία. Η προκή¬ 


ρυξη αφορά είτε πλήρωση νέων θέσεων είτε πλήρωση 
θέσεων ύστερα από αίτηση μέλους Δ.Ε.Π. για εξέλιξη. 

Η προκήρυξη της θέσης γίνεται από τον Πρύτανη, 
μετά από απόφαση της Γενικής Συνέλευσης Ειδικής 
Σύνθεσης (Γ.Σ.Ε.Σ.) του οικείου Τμήματος, και μετά από 
έλεγχο νομιμότητας από τον Πρύτανη. Στην προκήρυξη 
αναφέρεται η βαθμίδα και το γνωστικό αντικείμενο της 
υπό πλήρωση θέσης. 

2. Η προκήρυξη δημοσιεύεται στην Εφημερίδα της 
Κυβερνήσεως. Μέσα σε δέκα (10) ημέρες από τη δημο¬ 
σίευση, το Ίδρυμα ανακοινώνει στον ημερήσιο τύπο τη 
δημοσίευση της προκήρυξης, τον αριθμό του φύλλου 
της Εφημερίδας της Κυβερνήσεως και την ημερομηνία 
λήξης της προθεσμίας υποβολής των υποψηφιοτήτων, 
η οποία καθορίζεται σε δύο (2) μήνες από την ημερομη¬ 
νία του εγγράφου της ανακοίνωσης. Η προθεσμία αυτή 
αναστέλλεται κατά τη διάρκεια των θερινών διακοπών 
όπως αυτές ορίζονται με απόφαση του αρμόδιου οργά¬ 
νου. Η ανακοίνωση γίνεται σε δύο ημερήσιες εφημερίδες 
πανελλήνιας κυκλοφορίας και κοινοποιείται ταυτόχρονα 
σε όλα τα ΑΕΙ και ερευνητικά κέντρα της χώρας. 

3. Η ανακοίνωση δημοσιεύεται στην ιστοσελίδα του 
Ιδρύματος καθώς και στις ιστοσελίδες των Υπουργείων 
Παιδείας, Θρησκευμάτων, Πολιτισμού και Αθλητισμού, 
Εξωτερικών και Διοικητικής Μεταρρύθμισης και Ηλε¬ 
κτρονικής Διακυβέρνησης. 

4. Εντός της ανωτέρω αποκλειστικής προθεσμίας των 
δύο (2) μηνών, οι ενδιαφερόμενοι υποβάλλουν στη γραμ¬ 
ματεία του Τμήματος την αίτηση τους συνοδευόμενη 
από όλα τα αναγκαία για την κρίση δικαιολογητικά. 

Άρθρο 2 

Επιτροπές επιλογής και εξέλιξης Καθηγητών 

1. Οι διαδικασίες επιλογής και εξέλιξης σε θέσεις κα¬ 
θηγητών οποιασδήποτε βαθμίδας, για τις οποίες έχει 
εκδοθεί προκήρυξη μετά την 6.9.11 ή έχει υποβληθεί 
αίτηση από τον ενδιαφερόμενο για εξέλιξη καθηγητή 
μετά την 1.7.2011, πραγματοποιούνται με τα προσόντα 
και τα κριτήρια εκλογής και εξέλιξης που προβλέπονται 
από τη νομοθεσία που ίσχυε πριν από το Ν. 4009/2011 
(δηλαδή από τις συνδυασμένες διατάξεις των Νόμων 
1268/1982, 2083/1992 και 3549/2007, όπως ισχύουν, και τις 
διατάξεις του Π.Δ. 123/1984, ΦΕΚ 39/Α71984, «Προσόντα 
και προϋποθέσεις για την κατάληψη θέσης διδακτικού 
ερευνητικού προσωπικού στα ανώτατα εκπαιδευτικά 
ιδρύματα, στις περιπτώσεις που δεν απαιτείται η κατοχή 
διδακτορικού διπλώματος» όσον αφορά θέσεις Τμημά¬ 
των Καλών Τεχνών, το οποίο επανήλθε και διατηρείται 
σε ισχύ σύμφωνα με την παρ. 9 του άρθρου 77 του Ν. 
4009/2011). Οι διατάξεις αυτές εξακολουθούν να ισχύουν 
μέχρι τη δημοσίευση του Οργανισμού του Ιδρύματος σε 
συνδυασμό με την §15 του άρθρου 34 του Ν.4115/2013 
που ορίζει ότι η προϋπόθεση κατοχής διδακτορικού 
διπλώματος για κατάληψη θέσης καθηγητή δεν ισχύει 
προκειμένου περί γνωστικών αντικειμένων εξαιρετικής 
και αδιαμφισβήτητης ιδιαιτερότητας, για τα οποία δεν 
είναι δυνατή ή συνήθης η εκπόνηση διδακτορικής διατρι¬ 
βής. Η κατοχή διδακτορικού διπλώματος από υποψήφιο, 
ταυτόσημο με το γνωστικό αντικείμενο της σχετικής 
προκήρυξης, συνεκτιμάται ως ουσιαστικό προσόν». 

Κατά τα λοιπά, και ειδικότερα σε ότι αφορά τις επι¬ 
τροπές επιλογής και εξέλιξης καθηγητών, οι ανωτέρω 
διαδικασίες διέπονται από τις διατάξεις του Ν. 4009/2011. 

Μέχρι τη δημοσίευση του Οργανισμού και του Εσω¬ 
τερικού Κανονισμού του Ιδρύματος, τα ειδικότερα ζητή¬ 
ματα σε σχέση με τις ανωτέρω διαδικασίες ρυθμίζονται 
με τις επόμενες παραγράφους της παρούσας απόφασης 
της Συγκλήτου σύμφωνα με τις διατάξεις του άρθρου 
77 παρ. 3 του Ν. 4009/2011. 

2. Μέσα σε ένα (1) μήνα από τη λήξη της προθεσμίας 
υποβολής υποψηφιοτήτων συγκροτείται από τη Γενική 
Συνέλευση Ειδικής Σύνθεσης του Τμήματος (έως την 
εκλογή Κοσμήτορα σύμφωνα με τις οικείες διατάξεις 
του Ν. 4009/2011) η επταμελής επιτροπή επιλογής και 
εξέλιξης. 

3. (α) Σε συμφωνία με τη σχετική διάταξη του άρ¬ 
θρου 19 παρ. 2 του Ν. 4009/2011, οι επιτροπές επιλογής 
ή εξέλιξης καθηγητών αποτελούνται από καθηγητές 
ή ερευνητές πρώτης βαθμίδας ή, σε περίπτωση κρί¬ 
σης για τις βαθμίδες του επίκουρου ή αναπληρωτή 
καθηγητή, και αναπληρωτές καθηγητές ή ερευνητές 
αντίστοιχης βαθμίδας με επιστημονικό (ή καλλιτεχνικό 
έργο για τα γνωστικά αντικείμενα Καλών Τεχνών) στο 
ίδιο ή, αν δεν υπάρχει, συναφές γνωστικό αντικείμενο 
με εκείνο της υπό πλήρωση θέσης ή του υπό εξέλιξη/ 
μονιμοποίηση καθηγητή, προκειμένου περί διαδικασίας 
εξέλιξης ή μονιμοποίησης υπηρετούντος μέλους ΔΕΠ, 
και ιδίως με βάση το πρόσφατο επιστημονικό/καλλιτε- 
χνικό - διδακτικό - ερευνητικό έργο του υπό εξέλιξη/ 
μονιμοποίηση καθηγητή. Το αρμόδιο ως άνω όργανο 
αποφασίζει περί της συνάφειας του γνωστικού αντι¬ 
κειμένου με αιτιολογημένη απόφαση όχι μόνο με βάση 
το γνωστικό αντικείμενο της θέσης την οποία κατέχει 
το μέλος της επιτροπής επιλογής ή εξέλιξης αλλά και 
με βάση το σύνολο του επιστημονικού/καλλιτεχνικού - 
διδακτικού -ερευνητικού έργου του.Έως τη δημοσίευση 
του Οργανισμού του Ιδρύματος, αναγκαία προϋπόθεση 
για τον ορισμό ως μέλους της επιτροπής επιλογής και 
εξέλιξης είναι η επαρκής γνώση της ελληνικής γλώσσας. 

(β) Τρία από τα μέλη των επιτροπών επιλογής και 
εξέλιξης προέρχονται από το μητρώο εξωτερικών μελών 
(δηλαδή εκτός Ανωτάτης Σχολής Καλών Τεχνών). Ένα 
εκ των τριών αυτών μελών προέρχεται από ΑΕΙ της 
αλλοδαπής. Τα υπόλοιπα τέσσερα μέλη των επιτροπών 
επιλογής και εξέλιξης προέρχονται από το μητρώο εσω¬ 
τερικών μελών (δηλαδή είναι καθηγητές της Ανωτάτης 
Σχολής Καλών Τεχνών). Εάν δεν υπάρχει στο μητρώο 
εσωτερικών μελών επαρκής αριθμός καθηγητών που να 
πληρούν τις προϋποθέσεις της ανωτέρω παραγράφου 
3, εδάφιο α, τότε οι ελλείπουσες θέσεις μεταφέρονται 
στο μητρώο εξωτερικών μελών. Τ α εξωτερικά και εσω¬ 
τερικά μέλη των επιτροπών αναπληρώνονται από ίσο 
αριθμό εξωτερικών και εσωτερικών μελών, αντίστοιχα. 

(γ) Κατά τη διαδικασία συγκρότησης των επιτροπών 
επιλογής ή εξέλιξης, δεν υπολογίζονται όσοι απουσιά¬ 
ζουν λόγω νόμιμης άδειας ή για λόγους ανωτέρας βίας 
που πιστοποιεί ο Πρύτανης με αιτιολογημένη απόφασή 
του. Σε περίπτωση επίκλησης λόγου ασθένειας καθη¬ 
γητών ή ερευνητών της ημεδαπής απαιτείται βεβαίωση 
από δημόσιο νοσοκομείο. 

4. (α)Έως τη δημοσίευση του Οργανισμού του Ιδρύμα¬ 
τος, το Μητρώο Εσωτερικών Μελών καταρτίζεται από 
όλους τους εν ενεργεία καθηγητές και αναπληρωτές 
καθηγητές της Ανωτάτης Σχολής Καλών Τεχνών, με 
ευθύνη των Γ ενικών Συνελεύσεων Ειδικής Σύνθεσης των 
Τμημάτων κατά γνωστικό αντικείμενο και κατά ευρύτε¬ 


ρες περιοχές γνωστικών αντικειμένων και υποβάλλεται, 
προς έγκριση στη Σύγκλητο Ειδικής Σύνθεσης. 

(β)Έως τη δημοσίευση του Οργανισμού του Ιδρύματος, 
το Μητρώο Εξωτερικών Μελών του Ιδρύματος για τη 
συγκρότηση των Επιτροπών επιλογής ή εξέλιξης, που 
προβλέπεται από το άρθρο 19 του Ν. 4009/2011 για την 
επιλογή και εξέλιξη των καθηγητών όλων των βαθμιδών, 
αποτελείται από εν ενεργεία καθηγητές και αναπληρω¬ 
τές καθηγητές των Α.Ε.Ι. της ημεδαπής (εκτός Ανωτά¬ 
της Σχολής Καλών Τεχνών), από αντίστοιχης βαθμίδας 
ερευνητές ερευνητικών ιδρυμάτων της ημεδαπής, καθώς 
και από εν ενεργεία καθηγητές και αναπληρωτές κα¬ 
θηγητές ή ερευνητές αντίστοιχης βαθμίδας ομοταγών 
Ιδρυμάτων της αλλοδαπής. Τα μέλη που εντάσσονται 
στο Μητρώο Εξωτερικών Μελών του Ιδρύματος επιλέ¬ 
γονται, εφόσον πληρούν τους όρους της παραγράφου 
3.α. του παρόντος, ύστερα από σχετική εισήγηση του 
Προέδρου του Τμήματος και σύμφωνα με τη διαδικασία 
της παραγράφου 2 του παρόντος άρθρου. 

Τα ισχύοντα Μητρώα Εσωτερικών και Εξωτερικών Με¬ 
λών δημοσιεύονται σε διακριτή θέση στην ιστοσελίδα 
της Α.Σ.Κ.Τ. 

δ.Έως τη δημοσίευση του Οργανισμού του Ιδρύματος, 
οι διαδικασίες επιλογής ή εξέλιξης καθηγητών πραγ¬ 
ματοποιούνται αποκλειστικά στην ελληνική γλώσσα. 

6. Η επιτροπή επιλογής ή εξέλιξης υποστηρίζεται 
γραμματειακά από τη Γραμματεία του οικείου Τμήμα¬ 
τος. Αμέσως μετά τη συγκρότηση της επιτροπής και 
σε κάθε περίπτωση εντός 10 ημερών η Γραμματεία του 
Τμήματος γνωστοποιεί εγγράφως στους υποψήφιους 
τη σύνθεση της επιτροπής και τους καλεί να υποδεί¬ 
ξουν εντός 5 ημερών δύο καθηγητές ή ερευνητές που 
ανήκουν υποχρεωτικά στα μητρώα της Α.Σ.Κ.Τ. και δεν 
περιλαμβάνονται στα τακτικά ή αναπληρωματικά μέλη 
της επιτροπής επιλογής ή εξέλιξης και οι οποίοι θα 
προβούν σε γραπτή αξιολόγηση του έργου τους. Αν για 
κάποιο υποψήφιο παρέλθει άπρακτη η ημερομηνία αυτή, 
η διαδικασία συνεχίζεται νόμιμα και χωρίς την υπόδειξη 
αξιολογητών από την πλευρά του υποψηφίου αυτού. 

Η επιτροπή επιλογής ή εξέλιξης συνέρχεται μετά από 
πρόσκληση του Προέδρου του Τμήματος και συνεδρι¬ 
άζει νόμιμα με την παρουσία τουλάχιστον τριών μελών 
της, προκειμένου να ορίσει δύο καθηγητές ή ερευνητές 
της αλλοδαπής που ανήκουν στο Μητρώο των εξωτε¬ 
ρικών μελών ή στο μέτρο που αυτό δεν είναι εφικτό, 
καθηγητές ή ερευνητές της ημεδαπής που ανήκουν στο 
Μητρώο των εξωτερικών μελών, οι οποίοι δύναται να 
είναι και μέλη της επιτροπής επιλογής ή εξέλιξης, από 
τους οποίους θα ζητήσει γραπτή αξιολόγηση για κάθε 
υποψήφιο, όπως και από τους δύο καθηγητές ή ερευνη¬ 
τές που υποδείχθηκαν από τον κάθε υποψήφιο. 

Οι αξιολογητές καταθέτουν τη γραπτή αξιολόγηση 
στη Γ ραμματεία του Τ μήματος μέσα σε αποκλειστική 
προθεσμία 40 ημερών από την έκδοση της σχετικής 
απόφασης της επιτροπής. Αν παρέλθει άπρακτη η προ¬ 
θεσμία υποβολής της αξιολόγησης, η διαδικασία συνε¬ 
χίζεται νόμιμα και χωρίς αυτή. Οι γραπτές αξιολογήσεις 
κοινοποιούνται από τη Γ ραμματεία του Τμήματος στον 
Πρόεδρο του Τμήματος, στα μέλη της επιτροπής επι¬ 
λογής ή εξέλιξης και στους υποψηφίους τουλάχιστον 
15 ημέρες πριν από τη συνεδρίαση της επιτροπής που 
περιγράφεται στην επόμενη παράγραφο. Οι υποψήφιοι 
μπορούν να υποβάλουν σχετικό υπόμνημα εντός απο- 

κλειστικής προθεσμίας 8 ημερών από την κοινοποίηση. 

7. Εντός προθεσμίας 30 ημερών από την ολοκλήρωση 
της κατάθεσης των γραπτών αξιολογήσεων της προη¬ 
γούμενης παραγράφου, ή μετά την άπρακτη πάροδο της 
σχετικής προθεσμίας, η επιτροπή επιλογής ή εξέλιξης 
συνεδριάζει για επιλογή ή εξέλιξη του καθηγητή ύστερα 
από πρόσκληση του Προέδρου του Τμήματος, η οποία 
κοινοποιείται στα μέλη της επιτροπής τουλάχιστον 8 
μέρες πριν από τη συνεδρίασή της και επιλέγει τον 
Πρόεδρο μεταξύ των εσωτερικών της μελών. 

Η επιτροπή έχει απαρτία αν είναι παρόντα τουλάχι¬ 
στον τέσσερα μέλη της, εκ των οποίων ένα τουλάχιστον 
μέλος της που δεν ανήκει στην Α.Σ.Κ.Τ., και αποφασίζει 
με πλειοψηφία του συνόλου των μελών της. Αν, κατά 
τη συνεδρίαση αυτή, διαπιστωθεί έλλειψη απαρτίας, η 
επιτροπή συνεδριάζει εκ νέου την επομένη ημέρα στον 
ίδιο τόπο και χρόνο και με την ίδια ημερήσια διάταξη, 
χωρίς να απαιτείται ιδιαίτερη πρόσκληση. Κατά την 
επαναληπτική συνεδρίαση, υπάρχει απαρτία αν είναι 
παρόντα τουλάχιστον τέσσερα μέλη της επιτροπής. Η 
πρόσκληση κοινοποιείται τουλάχιστον 8 ημέρες πριν 
από τη συνεδρίαση στους υποψηφίους προκειμένου 
να παραστούν στη συνεδρίαση για να αναπτύξουν 
προφορικά τις απόψεις τους για το περιεχόμενο των 
αξιολογήσεων και να απαντήσουν στις ερωτήσεις των 
μελών της επιτροπής. 

Τα μέλη της Γενικής Συνέλευσης Ειδικής Σύνθεσης του 
οικείου Τμήματος που δεν είναι και μέλη της επιτροπής 
επιλογής ή εξέλιξης, μπορούν να παρίστανται κατά τη 
συνεδρίαση χωρίς δικαίωμα λόγου. 

8. Τα μέλη της επιτροπής επιλογής ή εξέλιξης διαβου- 
λεύονται, αξιολογούν όλους τους υποψηφίους, ψηφίζουν 
και επιλέγουν τον καταλληλότερο από τους υποψηφί¬ 
ους που διαθέτει τα τυπικά και ουσιαστικά ακαδημαϊκά 
προσόντα για την κατάληψη της θέσης. Επίσης υπο¬ 
δεικνύουν με χωριστή ψηφοφορία τον δεύτερο καταλ¬ 
ληλότερο υποψήφιο, εφόσον υπάρχει. Για την επιλογή 
συντάσσεται ειδικά αιτιολογημένο πρακτικό, το οποίο 
περιλαμβάνει: 

(α) αξιολόγηση του βαθμού ανταπόκρισης των υπο¬ 
ψηφίων στα απαιτούμενα νόμιμα προσόντα, 

(β) αναλυτική παρουσίαση και αξιολόγηση του έργου 
και της προσωπικότητας των υποψηφίων και κρίση της 
προσφοράς τους στην πρόοδο της επιστήμης ή της 
τέχνης, 

(γ) αξιολογική κατάταξη των υποψηφίων και 

(δ) αναφορά στη διδακτική ικανότητα των υποψηφίων 
σύμφωνα με την παράγραφο 9. 

9. (α) Η αξιολόγηση της διδακτικής ικανότητας των 
υποψηφίων για θέση καθηγητή οποιοσδήποτε βαθμίδας 
λαμβάνεται υπόψη και αποτελεί μέρος του ειδικά αιτιο¬ 
λογημένου πρακτικού που συντάσσεται για την επιλογή, 
σύμφωνα με το άρθρο 19 παρ. 6 του Ν. 4009/2011. 

(β) Προκειμένου να αξιολογηθεί η διδακτική ικανότη¬ 
τα υποψηφίου προς εξέλιξη μέλους ΔΕΠ, λαμβάνονται 
υπόψη από την ειδική επταμελή επιτροπή τα πορίσματα 
αξιολόγησης που τηρούνται από την ΟΜΕΑ του οικείου 
Τμήματος σε σχέση με το πρόσφατο διδακτικό έργο του 
υποψηφίου. Εάν η διδακτική ικανότητα του υποψηφίου 
δεν έχει αξιολογηθεί από τους φοιτητές του οικείου 
Τμήματος με τη συμπλήρωση των σχετικών ερωτημα¬ 
τολογίων, αυτή αξιολογείται από τους φοιτητές του 
αντίστοιχου εξαμήνου με βάση ένα δοκιμαστικό μάθη¬ 


μα, εφόσον αυτό είναι δυνατόν, προσαρμοσμένο στο 
ισχύον πρόγραμμα σπουδών του Τμήματος. Τα θέματα 
επιλέγονται από τον Πρόεδρο του οικείου Τμήματος και 
γνωστοποιούνται 2 ημέρες πριν από το μάθημα στον 
υποψήφιο. Εφόσον επιθυμούν, μπορούν να παραστούν 
στο δοκιμαστικό μάθημα μέλη της επιτροπής επιλογής 
ή εξέλιξης ή/και ο Πρόεδρος του Τ μήματος. 

Το πόρισμα της αξιολόγησης αυτής διατυπώνεται από 
εκπρόσωπο των φοιτητών του αντίστοιχου εξαμήνου 
στο οποίο διεξήχθη το δοκιμαστικό μάθημα, στην αρχή 
της συνεδρίασης της επιτροπής επιλογής ή εξέλιξης. 

(γ) Η διδακτική ικανότητα των υποψηφίων που δεν 
έχουν προηγούμενο διδακτικό έργο σε ΑΕΙ αξιολογείται 
από τους φοιτητές του οικείου Τμήματος βάσει ενός 
δοκιμαστικού μαθήματος με τη διαδικασία που περι- 
γράφεται στη παράγραφο 9, εδάφιο β, εφόσον αυτό 
είναι δυνατόν. 

(δ) Γ ια τη διδακτική ικανότητα υποψηφίων μελών 
Δ.Ε.Π. που προέρχονται από άλλο Α.Ε.Ι. της χώρας, το 
στοιχείο της αξιολόγησης αυτής ζητείται από το Α.Ε.Ι. 
από το οποίο προέρχονται. Στη περίπτωση που δεν 
υπάρχει ή δεν χορηγείται το σχετικό πόρισμα αξιο¬ 
λόγησης, ακολουθείται η διαδικασία της παραγράφου 
9, εδάφιο β. 

(ε) Για τα γνωστικά αντικείμενα Καλών Τεχνών δοκι¬ 
μαστικό μάθημα αποτελεί η έκθεση εικαστικών έργων 
των υποψηφίων που προηγείται της εκλογής. 

10. Η ψηφοφορία των μελών της επιτροπής επιλο¬ 
γής ή εξέλιξης είναι ονομαστική και η ψήφος πρέπει 
να είναι επαρκώς και ειδικά αιτιολογημένη. Η άρνηση 
ψήφου ή η λευκή ψήφος θεωρούνται ψήφοι αρνητικού 
περιεχομένου. 

Απαιτείται επαρκής και ειδική αιτιολόγηση της άρνη¬ 
σης ψήφου και της λευκής ψήφου. Υποψήφιος εκλέγεται 
αυτός που έχει λάβει τουλάχιστον 4 θετικές ψήφους. 
Αν ο πρώτος επιλεγείς δεν αποδεχτεί το διορισμό του 
ή ανακληθεί η πράξη διορισμού του ή συντρέχει αντι¬ 
κειμενικό κώλυμα διορισμού του, διορίζεται ο δεύτερος. 

11. Το πρακτικό της συνεδρίασης επιλογής συντάσ- 
σεται με ευθύνη του Προέδρου της επιτροπής και του 
Γραμματέα του Τμήματος, ο οποίος παρίσταται στην 
συνεδρίαση για τη τήρηση των πρακτικών. 

12. Ο Πρόεδρος του Τμήματος διαβιβάζει άμεσα το 
πρακτικό της επιλογής ή εξέλιξης στον Πρύτανη για τον 
έλεγχο νομιμότητας και το διορισμό του επιλεγέντος 
και κοινοποιεί το πρακτικό στους υποψηφίους. 

13. Ο Πρύτανης, συνεπικουρούμενος από σχετική επι¬ 
τροπή, ελέγχει τη νομιμότητα της διαδικασίας εντός 
αποκλειστικής προθεσμίας εξήντα (60) ημερών από τη 
διαβίβαση του πρακτικού της επιλογής ή εξέλιξης και 
εκδίδει την πράξη διορισμού του επιλεγέντος η οποία 
δημοσιεύεται στην Εφημερίδα της Κυβερνήσεως. Η 
υπέρβαση της προθεσμίας αυτής δεν επιδρά στο κύρος 
της πράξης διορισμού του επιλεγέντος. 

14. Οι διαδικασίες επιλογής ή εξέλιξης ολοκληρώνο¬ 
νται μέσα σε προθεσμία οκτώ (8) μηνών από την ημερο¬ 
μηνία που φέρει το ΦΕΚ δημοσίευσης της προκήρυξης. 

15. Μέχρι την έκδοση της προβλεπόμενης στο άρθρο 
19 παρ. 9 του Ν. 4009/2011 σχετικής κοινής υπουργικής 
απόφασης, η δημοσιοποίηση της διαδικασίας εκλογής 
και εξέλιξης καθηγητών της Α.Σ.Κ.Τ. παρέχεται μέσω 
της ιστοσελίδας του Ιδρύματος. 

Άρθρο 3 

Ανανέωση θητείας ή μονιμοποίηση 
Επίκουρων Καθηγητών 

Η αίτηση των επίκουρων καθηγητών για ανανέωση της 
θητείας τους ή μονιμοποίηση, σύμφωνα με το άρθρο 77 
παρ. 4 εδ. β' του Ν. 4009/2011, υποβάλλεται στη Γ.Σ.Ε.Σ, 
του Τμήματος, η οποία προχωρεί απευθείας, χωρίς προ¬ 
ηγούμενη προκήρυξη, στη συγκρότηση της ειδικής επτα- 
μελούς επιτροπής κρίσης, τηρούμενης της διαδικασίας 
του άρθρου 2 παρ. 2 της παρούσας. Η προβλεπόμενη 
στο άρθρο 2 παρ. 2 προθεσμία υπολογίζεται από την 
ημερομηνία υποβολής της αίτησης για ανανέωση της 
θητείας ή μονιμοποίηση. 

Κατά τα λοιπά εφαρμόζονται αναλογικά οι ρυθμίσεις 
του άρθρου 2 της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ο Πρύτανης 
ΓΕΩΡΓΙΟΣ ΧΑΡΒΑΛΙΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην αριθμ. Φ.500/21/Ε5/80049 κοινή απόφαση των 
Υπουργών Οικονομικών, Εσωτερικών, και Παιδείας και 
Θρησκευμάτων, Πολιτισμού και Αθλητισμού, που δημο- 
σιεύθηκε στο ΦΕΚ 1534/τ.Β721.6.2013, στη σελίδα 22881, 
γίνεται η εξής διόρθωση: 

Από το εσφαλμένο: «Φ.500/21/Ε5/Β0049», 
στο ορθό: «Φ.500/21/Ε5/80049» 

(Από το Εθνικό Τυπογραφείο) 

-♦- 

( 8 ) 

Στην αριθμ. 84 απόφαση του Δημάρχου Κορυδαλλού, 
που δημοσιεύθηκε στο ΦΕΚ 729/τ.Β729.3.2013, στη σε¬ 
λίδα 12588, στον αριθμό της απόφασης, γίνεται η εξής 
διόρθωση: 

Από τον εσφαλμένο: «43», 
στον ορθό: «84» 

(Από το Εθνικό Τυπογραφείο) 




24514 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή= 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΐΙ: ννβόπΐ33ί6Γ.β1@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02016810807130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































